**Կազմված է** **«\_\_\_\_» \_\_\_\_\_\_\_\_\_\_\_\_\_2023 թ․**

**Բաղկացած է \_\_\_\_\_ էջից։**

**Տպագրված է ընդամենը \_\_\_\_ օրինակ։**

**Օրինակ N\_\_**

***Հաստատված է՝***

ՀՀ Գեղարքունիքի մարզի

Մարտունի համայնքի ավագանու

2023 թվականի \_\_\_\_\_\_\_\_\_ որոշմամբ։

Համայնքի ղեկավար

\_\_\_\_\_\_\_\_\_\_\_\_ Հ. Հովեյան

***Գրանցված է՝***

Հայաստանի Հանրապետության

իրավաբանական անձանց

պետական ռեգիստրում

Գրանցման N \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ՀՎՀՀ \_\_\_\_\_\_\_\_\_\_\_\_\_\_\_\_

«\_\_\_\_» \_\_\_\_\_\_\_\_\_\_\_20\_\_\_ թվականին

գրանցված կանոնադրության թիվ \_\_\_\_\_

փոփոխությունը գրանցված է

իրավաբանական անձանց պետական

ռեգիստրի գործակալության կողմից՝

«\_\_\_\_» \_\_\_\_\_\_\_\_\_\_\_\_\_2023 թ․

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ** **ՄԱՐՏՈՒՆԻ ՀԱՄԱՅՆՔԻ** **«ՄԱՐՏՈՒՆԻ ՔԱՂԱՔԻ ՍՄԲԱՏ ՄՀԵՐՅԱՆԻ ԱՆՎԱՆ ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

**ԿԱՆՈՆԱԴՐՈՒԹՅՈՒՆ**

**(Նոր խմբագրություն)**

2023 թվական

**I. ԸՆԴՀԱՆՈՒՐ ԴՐՈՒՅԹՆԵՐ**

1. Հայաստանի Հանրապետության Գեղարքունիքի մարզի Մարտունի համայնքի «Մարտունի քաղաքի Սմբատ Մհերյանի անվան մանկապատանեկան մարզադպրոց»-ը (այսուհետ՝ Մարզադպրոց) շահույթ ստանալու նպատակ չհետապնդող, իրավաբանական անձի կարգավիճակ ունեցող, ֆիզիկական կուլտուրայի և սպորտի բնագավառում ուսումնամարզական գործունեություն իրականացնող համայնքային ոչ առևտրային կազմակերպություն է, որը Հայաստանի Հանրապետության օրենսդրության համաձայն ձեռք է բերում և իրականացնում սույն կանոնադրությամբ իրեն ամրագրված իրավունքներ և պարտականություններ:
2. Մարզադպրոցի հիմնադիրը համայնքն է՝ ի դեմս համայնքի ավագանու: Մարզադպրոցը ստեղծված է համարվում Հայաստանի Հանրապետության օրենսդրությամբ սահմանված կարգով պետական գրանցման պահից՝ առանց ժամկետային սահմանափակման: Մարզադպրոցի գործունեությունը կարգավորվում է Հայաստանի Հանրապետության օրենսդրությամբ, այլ իրավական ակտերով և սույն կանոնադրությամբ:
3. Մարզադպրոցը կարող է իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
4. Մարզադպրոցը գործում է Հայաստանի Հանրապետության օրենսդրության համապատասխան և իր խնդիրները լուծելու նպատակով առաջնորդվում է Հայաստանի Հանրապետության օրենսդրությամբ, այլ իրավական ակտերով և սույն կանոնադրությամբ:
5. Մարզադպրոցը այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:
6. Մարզադպրոցը պետք է ունենա Հայաստանի Հանրապետության պետական զինանշանի պատկերով և իր՝ հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ:
7. Մարզադպրոցն ունի ինքնուրույն հաշվեկշիռ, եկամուտների և ծախսերի նախահաշիվ, բանկային հաշիվներ:
8. Մարզադպրոցը իր պարտավորությունների համար պատասխանատու է իրեն պատկանող գույքով:
9. Մարզադպրոցի անվանումն է՝ Հայաստանի Հանրապետության Գեղարքունիքի մարզի Մարտունի համայնքի «Մարտունի քաղաքի Սմբատ Մհերյանի անվան մանկապատանեկան մարզադպրոց»։
10. Մարզադպրոցի գտնվելու վայրն է՝ ՀՀ Գեղարքունիքի մարզ, քաղաք Մարտունի, Մյասնիկյան փողոց, շենք 27:

**II. ՄԱՐԶԱԴՊՐՈՑԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ**

1. Մարզադպրոցի գործունեության հիմնական նպատակներն են՝

1) ֆիզիկական կուլտուրայի և սպորտի միջոցով պարապողների առողջության պահպանումը և ամրապնդումը, ազգային և համամարդկային արժեքների ոգով դաստիարակված անձի ու քաղաքացու համակողմանի ձևավորումը,

2) ընտրած մարզաձևում պարապողների մարզական ընդունակությունների կատարելագործումը,

3) հատուկ մարզական պատրաստության միջոցով Հայաստանի Հանրապետության ազգային հավաքական թիմերի համար հերթափոխի պատրաստումը և համալրումը,

4) սովորողների ազատ ժամանցի կազմակերպման միջոցով նրանց հետաքրքրությունների զարգացման համար պայմանների ստեղծումը, նրանց հոգևոր, ստեղծագործական ունակությունների գեղագիտական, ֆիզիկական զարգացումը,

5) հանրակրթական դպրոցների հետ սերտ կապի հաստատումը, ֆիզկույտուրային-արտադասարանական աշխատանքների, ֆիզկուլտուրային-առողջարարական միջոցառումների կազմակերպման օժանդակումը:

1. Մարզադպրոցի գործունեության առարկան համապատասխան ուսումնական ծրագրերի պահանջների իրականացումն է՝ կառավարման միասնական մոդելի ներդրման միջոցով:
2. Մարզադպրոցում գործում են սկզբնական պատրաստականության, ուսումնամար­զական, մարզական կատարելագործման և մարզական բարձրագույն վարպետության խմբեր։
3. Մարզադպրոցի աշխատանքի հիմնական ցուցանիշ է համարվում՝

1) պարապողների խմբի կայունության պահպանումը,

2) վարպետ թիմերի և ազգային հավաքական թիմերի, օլիմպիական հերթափոխի մարզական քոլեջների համալրումը,

3) օլիմպիական, աշխարհի, Եվրոպայի առաջնությունների և այլ միջազգային մրցաշարերի մասնակից մարզիկների պատրաստումը։

1. Մարզադպրոցի ուսումնական տարին սկսվում է սեպտեմբերի 1-ին։ Մարզադպրոցը գործում է ամբողջ տարվա ընթացքում՝ ապահովելով առնվազն 51-52 շաբաթվա համար նախատեսված շուրջամյա մարզումներ, որոնցից հինգից վեց շաբաթը (համապատասխան միջոցներ ունենալու դեպքում)՝ ամառային և ձմեռային սպորտային և առողջարարական ճամբարային պայմաններում։ Մարզադպրոցի համակազմի և ուսումնական խմբերի հրամանագրումը կատարվում է ամեն տարի՝ մինչև հոկտեմբերի 1-ը։
2. Մարզադպրոցի ուսումնամարզական գործընթացը կառուցվում է աոանձին մարզաձևերի ուսումնական ծրագրերի պահանջների հիման վրա:
3. Մարզադպրոցի ուսումնամարզական գործընթացի հիմնական ձևերն են խմբակային ուսումնամարզական և տեսական պարապմունքները, աշխատանքն անհատական պլանով, բժշկա-վերականգնողական միջոցառումները, մասնակցությունը մրցումներին, հավաքներին և մարզական-առողջարարական ճամբարներին։
4. Մարզադպրոցը կարող է կազմակերպել հետևյալ ուսումնամարզական հավաքները՝

1) հանրապետական մրցումների նախապատրաստական հավաքներ,

2) միջազգային մրցումների նախապատրաստական հավաքներ,

3) ընդհանուր և հատուկ ֆիզիկական պատրաստականության հավաքներ։

1. Մարզադպրոցն իրավունք ունի օրենքով սահմանված կարգով միջազգային կապեր հաստատելու օտարերկրյա մարզական կազմակերպությունների հետ, կազմակերպելու մարզական պատվիրակությունների փոխայցելություններ, համատեղ միջոցառումներ, համաձայնագրեր կնքել մարզչական-մանկավարժական աշխատանքների և սովորողների փոխանակման վերաբերյալ:
2. Մարզադպրոցը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով՝

1) լրացուցիչ մանկավարժական, ֆիզկուլտուրային-առողջարարական ծրագրերի իրականացում, սովորողների և աշխատողների հանգստի կազմակերպում,

2) ճամբարների կազմակերպում։

**III. ՄԱՐԶԱԴՊՐՈՑԻ ԿԱՌԱՎԱՐՈՒՄԸ**

1. Մարզադպրոցի կառավարումն իրականացնում է հիմնադիրը, գործադիր մարմինը` տնօրենը, որը պաշտոնի նշանակվում և պաշտոնից ազատվում է օրենքով սահմանված կարգով:
2. **Մարզադպրոցի հիմնադիրն** ունի Մարզադպրոցի գործունեությանը և կառավարմանը վերաբերող ցանկացած հարցի վերջնական լուծման իրավունք՝ բացառությամբ Հայաստանի Հանրապետության օրենսդրությամբ նախատեսված դեպքերի։
3. Մարզադպրոցի հիմնադրի բացառիկ լիազորություններն են`

1) Մարզադպրոցի հիմնադրումը,

2) Մարզադպրոցի գործունեության առարկայի և նպատակների, այդ թվում` նրա կողմից իրականացվող ձեռնարկատիրական գործունեության տեսակների սահմանումը,

3) Մարզադպրոցի կանոնադրության հաստատումը և դրանում փոփոխությունների կատարումը,

4) Մարզադպրոցի վերակազմակերպումը և լուծարումը,

5) Հայաստանի Հանրապետության օրենքով և սույն կանոնադրությամբ նախատեսված այլ հարցերի լուծումը:

1. Համայնքի ղեկավարը իրականացնում է կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ իրականացման համար:
2. **Համայնքի ղեկավարն ունի հետևյալ լիազորությունները՝**

1) վերահսկողություն է իրականացնում Մարզադպրոցի գործունեության նկատմամբ,

2) կասեցնում կամ ուժը կորցրած է ճանաչում Մարզադպրոցի գործադիր մարմնի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

3) լսում է Մարզադպրոցի գործունեության մասին հաշվետվություններ, քննում Մարզադպրոցի գործունեության վերստուգման արդյունքները,

4) վերահսկողություն է իրականացնում Մարզադպրոցին ամրացված պետական կամ համայնքային սեփականության օգտագործման և պահպանության նկատմամբ,

5) վերահսկողություն է իրականացնում Մարզադպրոցի սեփականության պահպանության նկատմամբ, իսկ օրենքով, հիմնադրի որոշմամբ կամ Մարզադպրոցի կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձնման համար,

6) իրականացնում է օրենքով, հիմնադրի որոշումներով և Մարզադպրոցի կանոնադրությամբ նախատեսված այլ գործառույթներ,

7) հաստատում է Մարզադպրոցի տարեկան ծախսերի նախահաշիվը, տարեկան հաշվետվությունները և տարեկան հաշվեկշիռը,

8) հաստատում է Մարզադպրոցի կառուցվածքը և աշխատողների թիվը,

9) սահմանում է մարզական խմբերում պարապողների նվազագույն թիվը՝ ըստ պատրաստության փուլերի:

1. Մարզադպրոցի ընթացիկ գործունեության ղեկավարումն իրականացնում է գործադիր մարմինը (տնօրենը), որը նշանակվում և ազատվում է Մարզադպրոցի լիազորված համայնքային մարմնի կողմից։ Մարզադպրոցի տնօրենը ղեկավարում է Մարզադպրոցի գործունեությունը և պատասխանատվություն կրում Հայաստանի Հանրապետությանօրենքները, իրավական այլ ակտերի, հիմնադրի որոշումները, սույն կանոնադրության պահանջները չկատարելու կամ թերի կատարելու համար։
2. **Մարզադպրոցի գործադիր մարմինը (տնօրենը)`**

1) առանց լիազորագրի հանդես է գալիս Մարզադպրոցի անունից, ներկայացնում նրա շահերը և կնքում գործարքներ,

2) Հայաստանի Հանրապետության օրենսդրությամբ, հիմնադրի ու սույն կանոնադրությամբ սահմանված կարգով տնօրինում է Մարզադպրոցի գույքը, այդ թվում` ֆինանսական միջոցները,

3) տալիս է Մարզադպրոցի անունից հանդես գալու լիազորագրեր, այդ թվում` վերալիազորման իրավունքով,

4) աշխատանքի նշանակում ու աշխատանքից ազատում է Մարզադպրոցի աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր,

5) բանկերում բացում է հաշվարկային հաշիվներ,

6) կատարում է աշխատանքի բաշխում իր տեղակալների միջև,

7) սահմանում է Մարզադպրոցի կառուցվածքն ու կառուցվածքային ստորաբաժանումների իրավասությունը,

8) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը,

9) իրականացնում է կադրերի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար՝

ա. վերահսկողություն է իրականացնում Մարզադպրոցի աշխատողների կողմից իրենց աշխատանքային պարտականությունների կատարման նկատմամբ,

բ. ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը,

գ. կազմում է Մարզադպրոցի հաստիքային ցուցակն ու ծախսերի նախահաշիվը և դրանք ներկայացնում Մարզադպրոցի լիազորված մարմնի հաստատմանը,

10) իրականացնում է Հայաստանի Հանրապետության օրենսդրությանը չհակասող և այլ գործառույթներ,

11) հաստատում է Մարզադպրոցի մասնաճյուղերի կանոնադրությունը:

1. Մարզադպրոցի տնօրենը չի կարող զբաղեցնել այլ պաշտոն կամ կատարել վճարովի այլ աշխատանք՝ բացի գիտական, մանկավարժական և ստեղծագործական աշխատանքից։ Տնօրենը լրիվ գույքային պատասխանատվություն է կրում իր մեղքով Մարզադպրոցին պատճառված վնասի համար։ Տնօրենի լիազորությունների դադարեցումը հիմք չէ պատճառված վնասը հատուցելու, պարտականությունները չկատարելու համար։
2. Մարզադպրոցի տնօրենը պարտավոր չէ կատարել հիմնադրի, Մարզադպրոցի լիազորված մարմնի՝ Հայաստանի Հանրապետության օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության։
3. Մարզադպրոցի տնօրենի հետ կնքվում է աշխատանքային պայմանագիր, որով սահմանվում են Մարզադպրոցի տնօրենի իրավունքները, պարտականությունները, պատասխանատվությունը, նրա աշխատանքի վարձատրման պայմանները, աշխատանքային պայմանագրի դադարման հիմքերը և այլ դրույթներ, որոնք պայմանավորվող կողմերն անհրաժեշտ կգտնեն։ Աշխատանքային պայմանագրի դրույթները չեն կարող հակասել Հայաստանի Հանրապետությանաշխատանքային օրենսգրքի պահանջներին:
4. Մարզադպրոցի տնօրենի բացակայության դեպքում տնօրենի լիազորություններն իրականացնում է նրա տեղակալը:
5. **Մարզադպրոցի ուսումնական գծով փոխտնօրենը** (այսուհետ՝ ուսմասվար) աշխատանքի է նշանակվում և աշխատանքից ազատվում Մարզադպրոցի տնօրենի կողմից, պետք է ունենա ֆիզիկական կուլտուրայի և սպորտի բնագավառի բարձրագույն կրթություն և մարզչական աշխատանքի առնվազն երեք տարվա աշխատանքային փորձ։ Ուսմասվարը պատասխանատվություն է կրում ուսումնամարզական գործընթացի կազմակերպման, ուսումնական փաստաթղթերի վարման, ուսումնական խմբերի ճիշտ համալրման (կոմպլեկտավորում), մարզիչ­-մանկավարժների որակավորման բարձրացման համար։ Ուսմասվարն իրականացնում է վերահսկողություն ուսումնամարզական գործընթացի անցկացման, պարապողների կողմից ծրագրային նյութի յուրացման նկատմամբ։
6. Մարզադպրոցի տնօրենին և ուսմասվարին թույլատրվում է նույն դպրոցում հիմնական աշխատանքի ժամերի ընթացքում վարել մարզչական աշխատանք՝ մեկ հաստիքային միավորի դեպքում մինչև ութ դասաժամի չափով։ Վճարումն իրականացվում է մարզիչ-մանկավարժի դրույքի հաշվարկով։
7. **Մարզադպրոցի մարզչական-մանկավարժական** կազմը, որպես կանոն, համալրվում է համապատասխան մասնագիտական կրթություն ունեցող մասնագետներից։ Մարզիչ-մանկավարժն իրականացնում է՝

1) մարզական վարպետության հետագա բարձրացման համար պարապողների միջից հեռանկարային երեխաների ընտրությունը.

2) ուսումնամարզական գործընթացի կազմակերպումը՝ ուսումնական ծրագրի համաձայն,

3) պարապմունքների հաճախումների հաշվառումը։

1. Մարզիչ-մանկավարժը պատասխանատվություն է կրում մարզական գործընթացի անվտանգության ապահովման համար, հսկողություն է սահմանում պարապողների նկատմամբ՝ տարատեսակ խթանիչներ չընդունելու համար։
2. Առաջադրված մանկավարժական խնդիրները լուծելու համար Մարզադպրոցում ստեղծվում է մարզչական-մանկավարժական խորհուրդ։ Խորհուրդը ղեկավարում է տնօրենը։
3. Մարզադպրոցի պարապողների բժշկական սպասարկումն իրականացվում է բժշկական անձնակազմի միջոցով։

**IV. ՄԱՐԶԱԴՊՐՈՑԻ ՍԵՓԱԿԱՆՈՒԹՅՈՒՆԸ, ՆՐԱՆ ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

1. Մարզադպրոցի սեփականությունը ձևավորվում է Մարզադպրոցի հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև Մարզադպրոցի գործունեության ընթացքում արտադրված և ձեռք բերված գույքից:
2. Մարզադպրոցն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:
3. Հիմնադիրը սեփականության իրավունքով Մարզադպրոցին պատկանող գույքի նկատմամբ չունի իրավունքներ` բացառությամբ Մարզադպրոցի լուծարումից հետո մնացած գույքի:
4. Մարզադպրոցի սեփականության պահպանման հոգսը կրում է Մարզադպրոցը:
5. Մարզադպրոցի սեփականության վրա կարող է բռնագանձում տարածվել միայն դատական կարգով:
6. Հիմնադիրն իրավունք ունի հետ վերցնելու իր կողմից Մարզադպրոցին ամրացված գույքը:
7. Մարզադպրոցն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու: Մարզադպրոցն իրավունք ունի իրեն ամրացված գույքը հիմնադրի անունից հանձնելու վարձակալության, եթե դա արգելված չէ հիմնադրի որոշմամբ կամ Մարզադպրոցի կանոնադրությամբ: Ամրացված գույքի վարձակալության ժամկետը չի կարող սահմանվել 1 տարուց ավելի` բացառությամբ հիմնադրի կողմից սահմանված դեպքերի: Ամրացված գույքի օգտագործման արդյունքում ստացված եկամուտները Մարզադպրոցի սեփականությունն են: Մարզադպրոցին ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:
8. Մարզադպրոցը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:
9. Մարզադպրոցի ֆինանսական միջոցները գոյանում են Հայաստանի Հանրապետության պետական կամ համայնքի բյուջեով նախատեսված միջոցների հաշվին, Հայաստանի Հանրապետության օրենսդրությամբ չարգելված լրացուցիչ հետևյալ աղբյուրներից՝

1) բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.

2) Հայաստանի Հանրապետության օրենսդրությամբ չարգելված և սույն կանոնադրությանը չհակասող գործունեությունից ստացված միջոցները:

1. Մարզադպրոցի գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի:
2. Մարզադպրոցի շահույթը նպատակաուղղվում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների սոցիալական վիճակի բարելավմանը:
3. Մարզադպրոցը վճարում է հարկերը, տուրքերը և պարտադիր այլ վճարները՝ ոչ առևտրային կազմակերպությունների համար նախատեսված կարգով ու չափով:

**V. ՄԱՐԶԱԴՊՐՈՑԻ ԿՐԹԱԴԱՍՏԻԱՐԱԿՉԱԿԱՆ**

**ԳՈՐԾԸՆԹԱՑԻ ՄԱՍՆԱԿԻՑՆԵՐԸ**

1. Մարզադպրոցի կրթադաստիարակչական գործընթացի մասնակիցները, որպես կանոն, մինչև 18 տարեկան պարապողներն են, նրանց ծնողները (նրանց օրինական ներկայացուցիչները), մանկավարժական աշխատողները:
2. Երեխաների ընդունելությունը կատարվում է 6 տարեկանից։ Ընդունելության ժամանակ Մարզադպրոցի տնօրենությունը պարտավոր է ծնողներին (նրանց օրինական ներկայացուցիչներին) ծանոթացնել Մարզադպրոցի կանոնադրությանը և այլ փաստաթղթերին, որոնք կանոնակարգում են Մարզադպրոցի գործունեությունը: Երեխաների իրավունքները և պարտականությունները սահմանվում են համապատասխան պայմանագրային հիմունքներով ու Մարզադպրոցի ներքին կարգապահական կանոններով:
3. Պարապողների ծնողների (նրանց օրինական ներկայացուցիչների) իրավունքներն ու պարտականությունները կարգավորվում են Մարզադպրոցի կանոնադրությամբ և այլ իրավական ակտերով:
4. Մարզադպրոցի անձնակազմի համալրման կարգը կանոնակարգվում է սույն կանոնադրությամբ:
5. Մանկավարժական աշխատանքի ընդունվում են այն անձինք, ովքեր, ըստ մասնագիտության, ունեն անհրաժեշտ մասնագիտական-մանկավարժական որակավորում:
6. Մարզադպրոցի մանկավարժն իրավունք ունի մասնակցելու Մարզադպրոցի կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:
7. Մարզադպրոցի մանկավարժական և մյուս աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությանը համապատասխան, սույն կանոնադրությամբ և աշխատանքային պայմանագրով:
8. Մարզադպրոցի մանկավարժական աշխատողները պարտավոր են ապահովել կրթադաստիարակչական ծրագրերի կատարումը:
9. Մարզադպրոցում արգելվում է պարապողների նկատմամբ հոգեկան և ֆիզիկական բռնության գործադրումը:
10. Պարապողների հետ իրավահարաբերությունները կարգավորում են պայմանագրային հիմունքներով՝ հետևյալ սկզբունքների հիման վրա՝
11. բարեխղճություն,
12. Մարզադպրոցի գույքի նկատմամբ խնամքով վերաբերմունք,
13. Մարզադպրոցի պարապողների և աշխատողների իրավունքների ու արժանապատվության նկատմամբ հարգանք,
14. Մարզադպրոցի ներքին կարգապահական կանոնների պահպանում:
15. Մարզադպրոցի պարապողների իրավունքները սահմանվում են Հայաստանի Հանրապետության օրենսդրությանը համապատասխան, սույն կանոնադրությամբ և ներքին կարգապահական կանոններով:
16. Մարզադպրոցն իրավունք ունի աշխատելու հետևյալ խմբերով.

ա) նախապատրաստական՝ I և II տարի,

բ) ուսումնամարզական՝ I, II, III տարի

1. Սովորողների ընդունելությունը, խմբերի կազմը և շրջանավարտ դառնալը ձևակերպվում է մարզադպրոցի տնօրենի հրամանով:
2. Սովորողների փոխադրումը հաջորդ ուսումնական տարի իրագործվում է պահանջվող նորմաների հանձնման, մարզչական խորհրդի որոշմամբ, տնօրենի հրամանով:
3. Մարզադպրոցի սաներն իրավունք ունեն օգտվելու մարզադպրոցի կառույցներից, գույքից և ըստ սահմանված կարգի ստանալ համապատասխան հանդերձանք:
4. Մարզադպրոց ընդունվողների և մարզվորղների տարիքը պետք է համապատասխանի սույն կանոնադրության պահանջներին:

**VI. ՄԱՐԶԱԴՊՐՈՑԻ ՓԱՍՏԱԹՂԹԵՐԸ, ՀԱՇՎԵՏՎՈՒԹՅԱՆ ԵՎ ՀԱՇՎԱՌՄԱՆ ԿԱՐԳԸ**

1. Մարզադպրոցը պարտավոր է ունենալ հետևյալ փաստաթղթերը`

ա) սովորողների ցուցակ` հաստատված տնօրենի հրամանով,

բ) մարզադպրոցի հրամանագիր,

գ) ըստ առանձին խմբերի դասամատյաններ,

դ) ուսումնամարզական պարապմունքների պլան- գրաֆիկ,

ե) դասացուցակ

զ) մարզական արդյունքների հաշվառման մատյան,

է) մարզական միջոցառումների օրացուցային պլան,

ը) սովորողների անձնական գործեր, բժշկական քարտեր,

թ) աշխատողների անձնական գործեր,

ժ) տարիֆիկացիոն ցուցակ,

ի) խորհրդի նիստերի արձանագրություններ,

լ) անցկացված մրցումների արձանագրություններ:

1. Մարզադպրոցը յուրաքանչյուր տարի ներկայացնում է ՀՀ ազգային

վիճակագրական ծառայության կողմից հաստատված վարչական վիճակագրական հաշվետվություն` համաձայն պահանջվող ձևի և ժամկետների:

**VII. ՄԱՐԶԱԴՊՐՈՑԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

1. Մարզադպրոցը վերակազմակերպվում և լուծարվում է Հայաստանի Հանրապետության օրենսդրության համաձայն:

Մարզադպրոցը կարող է վերակազմակերպվել հիմնադրի որոշմամբ՝ Հայաստանի Հանրապետության քաղաքացիական օրենսգրքով սահմանված կարգով: